English: May I thank the Chair for her statement and welcome her, of course, to her role? This is her first formal statement to this Assembly, and I thank her for that and look forward to working with her as a member of the committee. May I also endorse the thanks to Gerard Elias QC, appointed, as we heard, in 2010? As a member of the standards committee in the last Assembly, I can testify to the fact that he did promote the high standards that we all strive to achieve. He has been an independent-minded figure, of course, but also entirely objective in his consideration of the cases that were brought before us. Our debt, as Members and, indeed, broader society, to him is very great in that regard. You referred to the review in the fourth Assembly of the code of conduct and the related guidance, and, yes, that led to a summary document that has been presented to all Members of the fifth Assembly. That's a valuable contribution, I think, to securing the high standards that everyone wants to see, but it does so in a robust manner, yes, but without being impractical or unreasonably burdensome. I would ask you, Chair, in looking to the future, that striking that balance is a very important thing, that is that expectations in terms of standards are commensurate to the level of risk that exists, and that we need a system that is effective and robust, but simultaneously practical and reasonably implementable. I would also endorse your welcome to Sir Roderick Evans QC into his role. I had an opportunity to question him as part of the confirmation process, and I am entirely confident that not only will he continue the good work done in the past few years, but will of course also build upon the work of his predecessor. The role, as you said, is still evolving, as is this institution, of course, and there will be challenges facing us, and we must not rest on our laurels. I'm sure that you would agree with me that safeguarding standards is an ongoing process in an institution such as this one. May I perhaps ask you whether you would agree that devolution of additional powers, particularly in relation to taxation, perhaps, will further highlight the need to continue with this work of safeguarding standards in light of what will be, I suppose, as a result of more powers, more external interests and influences and more lobbying, and that it's important that we continue to ensure that the highest standards are maintained under the new commissioner, as we move forward?
Welsh: A gaf i ddiolch i'r Cadeirydd am ei datganiad a'i chroesawu hi, wrth gwrs, i'w rôl? Dyma'i datganiad ffurfiol cyntaf i'r Cynulliad yma ac rwy'n diolch iddi am hynny ac yn edrych ymlaen at gydweithio â hi fel aelod o'r pwyllgor. A gaf innau hefyd ategu'r diolch i Gerard Elias QC, fel y clywsom ni wedi'i benodi yn 2010? Fel aelod o bwyllgor safonau'r Cynulliad diwethaf, mi allaf i dystiolaethu i'r ffaith ei fod e wedi bod yn hyrwyddo'r safonau uchel rŷm ni i gyd yn ymgyrraedd tuag atyn nhw. Y mae wedi bod yn ffigwr annibynnol ei feddwl, wrth gwrs, ond hefyd yn gwbl wrthrychol ei ystyriaethau o'r achosion sydd wedi bod ger ein bron ni, ac mae'n dyled ni, fel Aelodau ac, yn wir, fel cymdeithas yn ehangach, iddo fe yn fawr iawn yn hynny o beth. Mi gyfeirioch chi at adolygiad y pedwerydd Cynulliad o'r cod ymddygiad a'r canllawiau cysylltiedig â hynny, a, do, mi arweiniodd hynny at ddogfen grynodeb sydd wedi cael ei chyflwyno i bob Aelod o'r pumed Cynulliad yma. Mae hynny'n gyfraniad gwerthfawr, rwy'n meddwl, i sicrhau'r ymddygiad a'r safonau uchel y mae pawb yn eu disgwyl, ond yn gwneud hynny, wrth gwrs - ie, mewn modd cyhyrog, ond heb fod yn anymarferol na'n afresymol o feichus. Mi fyddwn i'n gofyn ichi, Gadeirydd, wrth edrych ymlaen, mai taro'r cydbwysedd yna sydd yn bwysig, hynny yw bod disgwyliadau o ran safonau'n gymesur, wrth gwrs, i'r lefel o risg sydd yna, a bod angen cyfundrefn sydd yn effeithiol ac yn gyhyrog, ond ar yr un pryd, wrth gwrs, yn ymarferol ac yn un sydd yn rhesymol i'w gweithredu. Mi fyddwn i hefyd yn ategu'ch croeso chi i Syr Roderick Evans QC i'w rôl ef. Cefais gyfle i'w holi e fel rhan o'r broses o gadarnhau'r penodiad, ac rwy'n gwbl hyderus y bydd e nid yn unig yn parhau â'r gwaith da sydd wedi cael ei wneud yn y blynyddoedd diwethaf, ond wrth gwrs yn adeiladu ar waith ei ragflaenydd. Mae'r rôl, fel y dywedoch chi, yn dal i esblygu, fel y mae'r sefydliad yma, wrth gwrs, yn dal i esblygu, ac mi fydd yna heriau o'n blaenau ni ac mae'n rhaid inni beidio â llaesu dwylo. Rwy'n siŵr y byddwch chi'n cytuno â fi mai proses barhaus yw gwarchod safonau mewn sefydliad fel hwn. A gaf i, efallai, ofyn i chi os ydych chi'n cytuno y bydd datganoli pwerau ychwanegol, yn enwedig, efallai, pwerau'n ymwneud â threthu, yn tanlinellu ymhellach yr angen i barhau â'r gwaith yma o warchod safonau yn wyneb beth ddaw, mae'n debyg, yn sgil mwy o bwerau, mwy o ddiddordebau a dylanwadau allanol a mwy o lobïo, a'i bod yn bwysig ein bod yn parhau i sicrhau bod y safonau uchaf yn cael eu gosod o dan y comisiynydd newydd, wrth i ni symud yn ein blaenau?